Biskop Henning Toft Bro kan i sine fem år som biskop se en nedgang i antallet af ansøgere til præstestillinger på mellem 15 og 20 procent. Derfor gør Aalborg Stift nu en ekstra indsats for at trække nye præster til stiftet. Især til yderkantsområderne. Seneste tiltag er en rekrutteringsvideo på de sociale medier, der reklamerer for præstejobs i Thy. - Vi vil gerne vise rettidig omhu og gøre noget ved udfordringen med at finde præster til folkekirken, siger biskoppen. Noget tyder på, at Aalborg Stift har ramt rigtigt. På få dage er videoen blevet vist over 16.000 gange på facebook. I kommentarerne til videoen bliver mange tippet om at se nærmere på jobmulighederne i Thy. Se det alternative jobopslag (function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/da_DK/all.js#xfbml=1"; fjs.parentNode.insertBefore(js, fjs); }(document, 'script', 'facebook-jssdk')); Opslag af Aalborg Stift .

Referat:
Der bliver uddannet færre præster i folkekirken, derfor tager Aalborg Stift nu de sociale medier i brug for at få præster til yderkantsområderne.